Θεσσαλονίκη, 25/07/2024

**Η Lidl Ελλάς επενδύει στην τοπική κοινωνία στηρίζοντας το Δίκτυο Τραπεζών Τροφίμων**

**Με επίκεντρο την κοινωνία και το περιβάλλον, επεκτείνεται η στήριξη των Τραπεζών Τροφίμων με στόχο τη μείωση της σπατάλης τροφίμων, την προστασία του περιβάλλοντος και τη στήριξη των συνανθρώπων μας που το έχουν ανάγκη.**

Η **Lidl Ελλάς**, στο πλαίσιο της στρατηγικής βιωσιμότητας και της Εταιρικής Υπευθυνότητας, ανακοινώνει την επέκταση της στήριξης στο **Δίκτυο Τραπεζών Τροφίμων** για το έτος **2024** με **δωρεά ύψους 30.000€**. Το ποσό αυτό θα διατεθεί για την κάλυψη των **λειτουργικών δαπανών** των Τραπεζών Τροφίμων που λειτουργούν στην περιφέρεια, καθώς και για την πιλοτική χρήση **νέας εφαρμογής διαχείρισης δωρεών τροφίμων**. Παράλληλα, μέσα από αυτή τη δωρεά, βαρύτητα δίνεται τόσο στην υποστήριξη των νεότερων Τραπεζών Τροφίμων, όσο και στη βελτίωση της λειτουργίας του δικτύου, με πολλαπλασιαστικά οφέλη για το μέλλον.

Η συνεργασία της **Lidl Ελλάς** με την **Τράπεζα Τροφίμων** ξεκίνησε με την **Τράπεζα Τροφίμων Αθήνας** και την **Τράπεζα Τροφίμων Θεσσαλονίκης** το **2022**. Από τότε, η εταιρεία, εκτός από την φετινή οικονομική υποστήριξη, δωρίζει προϊόντα από τις κεντρικές της αποθήκες σε Αθήνα και Θεσσαλονίκη, τα οποία είναι **κατάλληλα προς κατανάλωση**, αλλά ακατάλληλα προς πώληση, για διάφορους λόγους, όπως είναι η κοντινή ημερομηνία λήξης, αστοχία στη συσκευασία, κ.α., με πιθανότερο ενδεχόμενο την καταστροφή τους και την επιβάρυνση του περιβάλλοντος.

Μέχρι σήμερα, έχουν δημιουργηθεί Τράπεζες Τροφίμων στη **Θεσσαλονίκη**, στη **Θεσσαλία** (Λάρισα), στη **Δράμα**, στην **Ήπειρο** (Άρτα και Ιωάννινα), στο **Ηράκλειο** **Κρήτης**, στην **Πάτρα** και στην **Αθήνα**. Αξίζει να σημειωθεί πως οι Τράπεζες Τροφίμων ιδρύονται σε πόλεις με αρκετό πληθυσμό ώστε να υποστηρίζουν τις δραστηριότητές τους στον τομέα της παραγωγής και της εμπορίας τροφίμων ενώ οι δράσεις τους υποστηρίζονται από εθελοντές.

Στόχος αυτής της συνεργασίας μεταξύ **Lidl Ελλάς** και Τράπεζας Τροφίμων, είναι η συνεισφορά στην **προστασία του περιβάλλοντος**, αξιοποιώντας το υπάρχον πλεόνασμα τροφίμων με το κεντρικό σύνθημα «***Δεν πετάμε τίποτα!***». Παράλληλα, η ευαισθητοποίηση του κοινού για τη **σπατάλη τροφίμων**, αποσκοπεί στην καλλιέργεια μιας φιλικής προς το περιβάλλον συνείδησης. Υποστηρίζοντας χιλιάδες ανθρώπους που δεν μπορούν να τραφούν σωστά, συμβάλλουν άμεσα στον **περιορισμό της επισιτιστικής ανασφάλειας**. Συνολικά, για το 2023, η Τράπεζα Τροφίμων έχει στηρίξει πάνω από **120.000 ωφελούμενους**, ενώ η εταιρεία έχει προσφέρει **πάνω από 40 τόνους τροφίμων**.

Η συνεργασία αυτή ανήκει στο πεδίο «Καλό για το περιβάλλον» με βασικό πυλώνα τη Διατήρηση των Πόρων και εναρμονίζεται απόλυτα με τη [στρατηγική βιωσιμότητας της Lidl Ελλάς](https://corporate.lidl-hellas.gr/sustainability),η οποία συνεχίζει να **στηρίζει ενεργά** τις τοπικές κοινωνίες και να επενδύει σε δράσεις που προάγουν τη **βιώσιμη ανάπτυξη** και την **κοινωνική ευημερία**.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)